Forslag til Rådets direktiv om ændring af rådsdirektiverne 93/23/EØF, 93/24/EØF og 93/25/EØF af 1. juni 1993 om de statistiske undersøgelser af svineproduktionen, hornkvægproduktionen og fåre- og gedeproduktionen (97/C 288/06) KOM(97) 413 endelig udg. - 97/0220(CNS)

(Forelagt af Kommissionen den 29. juli 1997)

RÅDET FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Økonomiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Af hensyn til forvaltningen af den fælles landbrugspolitik, særlig forvaltningen af markederne for svinekød, oksekød og fåre- og gedekød, bør Kommissionen have regelmæssig adgang til data om udviklingen i bestandene og i produktionen af svinekød, oksekød og fåre- og gedekød;

Rådsdirektiverne 93/23/EØF af 1. juni 1993 om statistiske undersøgelser af svineproduktionen (1), 93/24/ EØF af 1. juni 1993 om statistiske undersøgelser af hornkvægproduktionen og

93/25/EØF af 1. juni 1993 om statistiske undersøgelser af fåre- og gedeproduktionen (2) fastlægger hyppigheden af de statistiske undersøgelser af svineproduktionen, hornkvægproduktionen (3) og fåre- og gedeproduktionen;

at ændre referenceperioden for at opnå en bedre anvendelse af de statistiske resourcer, der er til rådighed for landbrugsstatistiske undersøgelser;

for at lette landbrugsbedrifternes arbejde med at besvare statistiske undersøgelser;

for at opnå en bedre tidsmæssig koordinering af de forskellige landbrugsstatistiske undersøgelser;

at bestanden af får og geder i nogle medlemsstater udgør en relativ lille andel af Fællesskabernes totalbestand -

UDSTEDT FØLGENDE DIREKTIV:

Artikel 1

Ændring af Rådets direktiv 93/23/EØF

Rådets direktiv 93/23/EØF ændres som følger:

1) I artikel 1 er stk. 4 tilføjet som følger:

»4. Medlemsstaterne kan, efter anmodning og på grundlag af en tilfredsstillende dokumentation, opnå tilladelse til kun at gennemføre to undersøgelser per år, med seks måneders interval, i månederne maj/juni og november/december. Denne undtagelsesbestemmelse vil kun kunne opnås under forudsætning af, de overbevisende kan garantere kvaliteten af prognoserne som angivet i artikel 12. I lyset af erfaringerne og under hensyn til de faktiske resultater fra disse prognoser, kan den givne tilladelse tilbagekaldes. Kommissionen beslutter sin stilling til sådanne anmodninger i overensstemmelse med fremgangsmåden i artikel 17.«

2) I artikel 5 er stk. 3 og 4 tilføjet som følger:

»3. Medlemsstater, der har opnået tilladelse til kun at gennemføre to undersøgelser om året, skal meddele Kommissionen de foreløbige resultater af undersøgelserne og de nødvendige yderligere estimater før:

- 31. juli samme år, for maj/juni-undersøgelsen

- 15. februar det følgende år, for november/december-undersøgelsen.

4. Medlemsstater, der har opnået tilladelse til kun at gennemføre to undersøgelser om året, skal meddele Kommissionen resultaterne af undersøgelsen og de nødvendige yderligere estimater, som fastlagt i artikel 4 stk. 2, før:

- 15. september samme år, for maj/juni-undersøgelsen

- 15. februar det følgende år, for november/december-undersøgelsen.«

3) I artikel 6, stk. 1, skal udtrykket »decemberundersøgelsen« erstattes med udtrykket »november/december-undersøgelsen«.

I artikel 6, stk. 2, skal udtrykket »aprilundersøgelsen« erstattes med udtrykket »april- eller maj/juni-undersøgelsen«.

4) I artikel 8, stk. 1, skal udtrykket »decemberundersøgelserne« erstattes med udtrykket »november- eller december-undersøgelserne.«

Artikel 2

Ændring af Rådets direktiv 93/24/EØF

Rådets direktiv 93/24/EØF ændres som følger:

1) Artikel 1 nyformuleres som følger:

»Artikel 1

1. Medlemsstaterne skal gennemføre statistiske undersøgelser af den nationale hornkvægbestand hvert år med en referencedag i en af månederne maj/juni og i en af månederne november/december.

2. Medlemsstaterne kan, efter anmodning, opnå tilladelse til kun at gennemføre maj/juni- henholdsvis november/december-undersøgelserne i udvalgte regioner på betingelse af, at disse undersøgelser omfatter mindst 70 % af den nationale hornkvægbestand.

De medlemsstater, hvis nationale hornkvægbestand er mindre end 1,5 million stk. hornkvæg, kan opnå tilladelse til kun at gennemføre én af de to undersøgelser, som fastlagt i artikel 1, eller kun at gennemføre undersøgelsen i udvalgte regioner.

Medlemsstaterne kan, efter anmodning, opnå tilladelse til at anvende administrative kilder i stedet for de statistiske undersøgelser nævnt i stk. 1.

3. Kommissionen beslutter sin stilling til anmodninger i henhold til stk. 2 i overensstemmelse med fremgangsmåden i artikel 17, under hensyntagen til forpligtelserne anført i artikel 6.«

2) I artikel 5, stk. 1 og 2, erstattes udtrykket »december« med udtrykket »november/december«.

3) I artikel 6, stk. 1, erstattes udtrykket »decemberundersøgelsen« med udtrykket »november/december-undersøgelsen«.

4) I artikel 8, stk. 1, erstattes udtrykket »decemberundersøgelserne« med udtrykket »november/decemberundersøgelserne«.

Artikel 3

Ændring af Rådets direktiv 93/25/EØF

Rådets direktiv 93/25/EØF ændres som følger:

1) Artikel 6, stk. 2, nyformuleres som følger:

»2. Som en undtagelsesbestemmelse fra artikel 1 og 5, har Belgien, Danmark, Tyskland og Nederlandene tilladelse til at estimere fåre- og gedebestandene og Det Forenede Kongerige gedebestanden i december på grundlag af bestandene registreret i de årlige husdyrtællinger eller landbrugsstrukturtællinger, som de gennemfører i maj/juni det samme år. De foreløbige resultater i henhold til artikel 5, stk. 1, meddeles før 1. marts og resultaterne i henhold til artikel 5, stk. 2, før 1. april i året efter referenceåret.«

2. Artikel 9 skal nyformuleres som følger:

»Artikel 9

Undtagelsesbestemmelse fra artikel 8:

a) Belgien, Tyskland og Nederlandene har tilladelse til at meddele fårebestanden på »région/gewest«, »Ländern« henholdsvis »provincie« fra husdyrtællingerne eller landbrugsstrukturtællingerne gennemført i maj i referenceåret før 15. oktober af dette år.

b) Medlemsstaterne anført i artikel 1, stk. 2, litra b), er undtaget fra at angive en regional opdeling af gedebestanden.«

3. Artikel 12 skal nyformuleres som følger:

»Artikel 12

I henhold til undtagelsesbestemmelsen i artikel 11 kan Belgien, Danmark, Tyskland og Nederlandene meddele resultaterne om strukturen af deres gede- og fårebestande og Det Forenede Kongerige om dets gedebestand, i henhold til husdyrtællinger eller landbrugsstrukturtællinger gennemført i maj/juni af referenceåret, før 15. maj det følgende år.«

Artikel 4

Medlemsstaterne sætter de nødvendige love og administrative bestemmelser i kraft for at efterkommer dette direktiv inden den 1. januar 1998.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

Artikel 5

Dette direktiv er rettet til medlemsstaterne.

(1) EFT L 149 af 21. 6. 1993, s. 1.

(2) EFT L 149 af 21. 6. 1993, s. 5.

(3) EFT L 149 af 21. 6. 1993, s. 10.